1990 m. sausio 22 d. Tarybos Direktyva iš dalies keičianti Direktyvą 79/373/EEB dėl prekybos kombinuotaisiais pašarais



Oficialusis leidinys L 027 , 31/01/1990 p. 0035 - 0044

specialusis leidimas suomių kalba: skyrius 3 tomas 32 p. 0010

specialusis leidimas švedų kalba: skyrius 3 tomas 32 p. 0010

CS.ES skyrius 03 tomas 10 p. 16 - 25

ET.ES skyrius 03 tomas 10 p. 16 - 25

HU.ES skyrius 03 tomas 10 p. 16 - 25

LT.ES skyrius 03 tomas 10 p. 16 - 25

LV.ES skyrius 03 tomas 10 p. 16 - 25

MT.ES skyrius 03 tomas 10 p. 16 - 25

PL.ES skyrius 03 tomas 10 p. 16 - 25

SK.ES skyrius 03 tomas 10 p. 16 - 25

SL.ES skyrius 03 tomas 10 p. 16 - 25



Tarybos Direktyva 1990 m. sausio 22 d. iš dalies keičianti Direktyvą 79/373/EEB dėl prekybos kombinuotaisiais pašarais (90/44/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi Direktyvoje 79/373/EEB [4] su paskutiniais pakeitimais, padarytais Direktyva 87/235/EEB [5], nustatomos prekybos kombinuotaisiais pašarais Bendrijoje taisyklės; kadangi, vadovaudamosi dabartiniais Bendrijos teisės aktais, valstybės narės gali tam tikrais atvejais atsisakyti Bendrijos taisyklių, ypač dėl ženklinimo etiketėmis ir ingredientų pasirinkimo; kadangi, siekiant sukurti vidaus rinką, turėtų būti panaikintos visos šalies leidžiančios nukrypti nuostatos, dėl kurių ir toliau draudžiamas laisvas kombinuotųjų pašarų judėjimas arba sukurtos nelygios konkurencijos sąlygos; kadangi tinkamiausias būdas pašalinti visus dabartinius ženklinimo etiketėmis taisyklių skirtumus yra patvirtinti Bendrijoje deklaracijų, kurias visada privalo arba gali savo noru pateikti už ženklinimą atsakingas asmuo, sąrašą; kadangi, kalbant apie ženklinimą etiketėmis, Direktyvos 79/373/EEB tikslas yra užtikrinti, kad gyvulių augintojai būtų objektyviai ir kuo tiksliau informuojami apie kombinuotųjų pašarų sudėtį ir panaudojimą; kadangi yra svarbu užtikrinti, kad parengtų deklaracijų tikslumą būtų galima oficialiai patikrinti visuose pašarų pardavimo etapuose, remiantis šioje direktyvoje pateiktomis atitinkamomis nuostatomis; kadangi tam tikrais atvejais pašarų ingredientų deklaravimas gyvulių augintojams yra svarbi informacijos dalis; kadangi kiekybinis pramoniniams gyvūnams skirtų pašarų ingredientų apibrėžimas šiuo metu apsunkina tikrinimą daugiausia dėl pašaruose naudojamų produktų pobūdžio, dėl gaminamų mišinių sudėtingumo arba priimtų gamybos būdų; kadangi dėl šios priežasties šiame etape bent pramoniniams gyvūnams skirtų pašarų ingredientų deklaravimo tvarka turi būti lanksti, t. y. apsiribojama nuoroda į pašaro ingredientus, bet nenurodomi jų kiekiai; be to, kadangi turi būti išlaikyta teisė nustatyti kategorijas, o tai leistų suteikti keliems ingredientams vieną pavadinimą; kadangi Komisijos direktyva 82/475/EEB [6] jau yra nustatytos naminiams gyvūnėliams skirtų kombinuotųjų pašarų ingredientų kategorijos, panašios nuostatos turėtų būti priimtos ir kitiems pašarams; kadangi, atsižvelgiant į naminiams gyvūnėliams skirtų pašarų specifines savybes, reikalingos konkrečios šių pašarų ženklinimo nuostatos; kadangi kombinuotųjų pašarų gamintojams turėtų būti leidžiama teikti gyvulių augintojams informaciją, nenurodytą Direktyvoje 79/375/EEB, tačiau tokia papildoma informacija turėtų būti teikiama atsižvelgiant į tam tikras sąlygas ir apribojimus, kad būtų užtikrinta sąžininga gamintojų konkurencija ir tokios informacijos objektyvumas; kadangi Direktyva 79/373/EEB suteikia valstybėms narėms teisę reikalauti, kad kombinuotieji pašarai būtų gaminami iš nurodytų ingredientų arba į juos nebūtų dedama tam tikrų ingredientų; kadangi kliūtys, kurias sukelia tokie apribojimai, turi būti pašalintos priimant Bendrijos lygiu ingredientų, naudojamų gaminant kombinuotuosius pašarus, sąrašą ir ingredientų, kuriuos privalu uždrausti naudoti, sąrašą; kadangi ingredientų, kuriuos galima naudoti pašaruose, sąrašas negali būti išsamus dėl didelės produktų ir subproduktų, kurie gali būti naudojami, įvairovės, dėl nuolatinio maisto technologijos tobulėjimo ir dėl būtinybės neapriboti gamintojų pasirinkimo; kadangi pakanka parengti pagrindinių kombinuotųjų pašarų gamybai dažniausiai naudojamų ingredientų aprašą; kadangi tame apraše turi būti nurodyti bendriniai pavadinimai, vartotini nusakant įvairius ingredientus, ir aprašai, kuriuos ingredientai turi atitikti, kad būtų taip pavadinti; kadangi ingredientų aprašo gali nepakakti norint atskirti labai panašius, bet skirtingos kokybės produktus; kadangi tokiais ypatingais atvejais turėtų būti numatyta papildoma galimybė nustatyti minimalius sudėties reikalavimus; kadangi ingredientų, kurie gali būti naudojami gaminant kombinuotuosius pašarus, sąrašas nėra išsamus; kadangi dėl to reikalaujama, kad valstybės narės leistų, jog į Bendrijoje realizuojamus kombinuotuosius pašarus būtų dedami ir tie ingredientai, kurių nėra aukščiau minėtame sąraše, jei tokie produktai yra nesugedę, autentiški ir tinkami prekybai ir jei jiems suteikti konkretūs pavadinimai, leidžiantys nesupainioti jų su tais ingredientais, kuriems suteiktas Bendrijos pavadinimas; kadangi pagrindinių dažniausiai vartojamų ir parduodamų kombinuotųjų pašarų gamybai skirtų ingredientų sąrašo ir ingredientų, kuriuos ateityje privalu uždrausti naudoti, sąrašo sudarymas yra mokslinio pobūdžio priemonės; kadangi, siekiant palengvinti tokių priemonių priėmimą, turėtų būti laikomasi valstybių narių ir Komisijos Nuolatiniame pašarų komitete glaudaus bendradarbiavimo tvarkos; kadangi, norint užtikrinti, kad būtų laikomasi reikalavimų dėl kombinuotųjų pašarų, valstybės narės turi numatyti atitinkamus patikrinimus atrankos būdu ne tik pašarų pardavimo, bet ir jų gamybos metu; kadangi šis patikrinimo būdas gali būti visų pirma susijęs su gamintojo registruojamais duomenimis, PRIĖMĖ ŠIĄ DIREKTYVĄ: 1 straipsnis Šiuo dokumentu Direktyva 79/373/EEB yra taisoma taip: 1. 1 straipsnio 2 dalis papildoma šiuo punktu: "g) valstybių narių įstatymų, susijusių su tam tikrų fasuotų produktų skirstymu pagal masę arba pagal tūrį, derinimu." 2. 2 straipsnis papildomas šiuo punktu: "1. Minimalus kombinuotojo pašaro saugojimo laikas — tai laikas, per kurį tinkamomis sandėliavimo sąlygomis pašaras išlaiko savo specifines savybes." 3. 5 straipsnis keičiamas taip: "5 straipsnis 1. Valstybės narės nustato, kad kombinuotieji pašarai negali būti parduodami, jei tam tikslui nustatytoje vietoje ant pakuotės, taros arba ant pritvirtintos etiketės, specialiai tam tikslui skirtoje vietoje, aiškiai matomoje vietoje įskaitomomis ir neištrinamomis raidėmis nėra nurodyta apačioje išvardyta smulki informacija, už kurios pateikimą atsakingi Bendrijoje įsteigti gamintojas, pakuotojas, importuotojas, pardavėjas ar platintojas: a) atitinkamas užrašas: "visavertis pašaras", "pašaro papildas", "mineraliniai papildai", "melasos papildai", "visavertis pašarinis pieno pakaitalas", "pašarinis pieno pakaitalo papildas"; b) gyvūno, kuriam skirtas kombinuotasis pašaras, rūšis arba kategorija; c) pašaro vartojimo instrukcija, kurioje nurodoma pašaro paskirtis; d) visų, išskyrus naminiams gyvūnėliams (bet ne katėms ir šunims) skirtų, kombinuotųjų pašarų ingredientai, deklaruotini pagal 5c straipsnį; e) prireikus — priedo A dalyje numatytų analizinių sudedamųjų dalių deklaravimas; f) atitinkamais atvejais — priedo B dalies 1, 2 ir 3 stulpeliuose numatytos deklaracijos; g) asmens, atsakingo už šioje straipsnio dalyje numatytą informaciją, vardas, pavardė arba verslo pavadinimas ir adresas arba verslo registravimo vieta; h) grynasis kiekis, išreikštas masės vienetais, kai produktai yra kieto pavidalo, ir masės arba tūrio vienetais, kai jie skysti; i) minimalus saugojimo laikas, nurodytinas pagal 5d straipsnio 1 dalies reikalavimus; j) partijos numeris, jei nenurodyta pagaminimo data. 2. Valstybės narės nustato, kad tuo atveju, kai kartu su kombinuotaisiais pašarais, kurie realizuojami cisternose ar panašiose transporto priemonėse arba kuriems taikomos 4 straipsnio 2 dalies nuostatos, pateikiamas lydraštis, kuriame nurodoma šio straipsnio 1 dalyje pateikta išsami informacija. Jeigu pašarai yra parduodami mažais kiekiais galutiniam vartotojui, šie duomenys gali būti pateikti pirkėjui atitinkamu pranešimu prekybos vietoje. 3. Valstybės narės nustato, kad šio straipsnio 1 dalyje minimoje vietoje kartu su 1 dalyje išvardyta informacija gali būti užrašyti tik šie papildomi duomenys: a) asmens, atsakingo už informaciją etiketėje, identifikacinis ženklas arba prekės ženklas; b) gamintojo, jei jis nėra atsakingas už informaciją etiketėje, pavardė arba verslo pavadinimas ir adresas arba verslo registravimo vieta; c) prireikus, partijos numeris; d) valstybė, kurioje pagamintas ar apdirbtas šis produktas; e) produkto kaina; f) produkto aprašas arba prekės ženklas; g) naminiams gyvūnėliams, išskyrus šunis ir kates, skirtų kombinuotųjų pašarų ingredientai, deklaruotini pagal 5c straipsnį; h) prireikus, informacija, susijusi su 14 straipsnio a punkto nuostatomis; i) nuoroda į pašaro fizinę būklę arba į konkretų jo perdirbimo būdą; j) prireikus, analizinių sudedamųjų dalių deklaravimas priedo A dalyje numatytais atvejais; k) priedo B dalies 1, 2 ir 4 stulpeliuose numatytos deklaracijos; l) pagaminimo data, nurodytina pagal 5d straipsnio 2 dalies nuostatas. 4. Valstybės narės, kurių teritorijose gaminami ir parduodami pašarai, gali: a) leisti, kad šio straipsnio 1 dalies b, f ir h punktuose paminėta informacija būtų nurodoma tik lydraštyje; b) nurodyti oficialų kodą, pagal kurį būtų galima nustatyti gamintojo tapatybę, jei jis nėra atsakingas už duomenų pateikimą. 5. Valstybės narės nustato, kad: a) šio straipsnio 1 dalies b ir c punktuose nurodytos informacijos nereikalaujama, kai kombinuotųjų pašarų ingredientai, kurių yra ne daugiau kaip trys, yra aiškiai apibūdinti apraše; b) šio straipsnio 1 dalies e ir f punktuose minimų deklaracijų nereikalaujama nesmulkintų grūdų mišiniams; tačiau jos gali būti pateikiamos; c) įrašai "visavertis pašaras" arba "pašaro papildas" apie pašarus, skirtus naminiams gyvūnėliams, išskyrus šunis ir kates, gali būti keičiami įrašu "kombinuotasis pašaras". Tuo atveju deklaracijos, kurių reikalaujama arba kurios leidžiamos šiuo straipsniu, yra tokios, kokios nustatytos visaverčiams pašarams; d) minimalus saugojimo laikas, grynasis kiekis ir partijos numeris gali būti nurodomi ne toje vietoje, kuri skirta šio straipsnio 1 dalyje minimai informacijai; tuo atveju šalia atitinkamų frazių nurodoma, kurioje vietoje yra informacija. 6. Naminiams gyvūnėliams skirti įrašai apie kombinuotuosius pašarus gali būti keičiami taip: a) angliški: "compound feedingstuff", "complementary feedingstuff" ir "complete feedingstuff" — įrašais "compound pet food", "complementary pet food" ir "complete pet food" atitinkamai; b) ispaniški: "pienso" — įrašu "alimento"; c) olandiški: "mengvoeder", "aanvullend diervoeder" ir "volledig diervoeder" — atitinkamai įrašais "samengesteld voeder", "aanvullend samengesteld voeder" ir "volledig samengesteld voeder"." 4. 5a ir 5b straipsniai išbraukiami. 5. Įterpiami šie straipsniai: "5c straipsnis 1. Jei pateikiama deklaracija apie ingredientus, turi būti paminėti visi ingredientai. 2. Ingredientai išvardijami laikantis šių taisyklių: a) kombinuotųjų pašarų, skirtų gyvūnams, išskyrus naminius gyvūnėlius, ingredientai išvardijami mažėjančia tvarka pagal svorį; b) naminiams gyvūnėliams skirtų kombinuotųjų pašarų ingredientai vardijami nurodant jų kiekį pašaruose arba pavadinimą mažėjančia tvarka pagal svorį. 3. Ingredientai aprašomi vartojant jų specifinius pavadinimus; tačiau, remiantis 10 straipsnio a punktu, nustatoma kelis ingredientus apimanti kategorija; tuo atveju ingrediento specifinis pavadinimas gali būti pakeistas kategorijos, kuriai jis priskiriamas, pavadinimu. Kai naudojama kuri nors viena iš minėtų deklaravimo formų, nereikia nurodyti kitos, nebent vienas iš ingredientų nebūtų priskirtas jokiai apibrėžtai kategorijai. Tuo atveju ingredientas, pavadintas specifiniu vardu, nurodomas eilės tvarka pagal svorį. 4. Kai remiantis 10 straipsnio a punktu nebuvo priimta jokia priemonė, valstybės narės gali ir toliau taikyti jų nustatytas ingredientų kategorijas ir leisti nurodyti ne ingredientus, o kategorijas. 5. Ženklinant etiketėmis naminiams gyvūnėliams skirtus kombinuotuosius pašarus, gali būti atkreiptas dėmesys į vieno arba kelių ingredientų, kurie nulemia pašaro savybes, buvimą arba mažą jo kiekį. Tokiu atveju minimalus arba maksimalus kiekis, išreikštas ingrediento (-tų) svorio procentais, turi būti aiškiai nurodytas deklaracijos pradžioje, ypač išryškinant ingredientą (-us), arba ingredientų sąraše, arba nurodant ingredientą (-us) ir jo svorį (-ius) procentais šalia atitinkamos ingredientų kategorijos. 5d straipsnis 1. Minimalus saugojimo laikas nurodomas taip: - "vartoti iki…" data (metai, mėnuo, diena), pateikiant informaciją apie mikrobiologiškai neatsparius pašarus, - "geriausia suvartoti iki…" data (metai, mėnuo, diena), pateikiant informaciją apie kitus pašarus. Jei kitose Bendrijos kombinuotųjų pašarų nuostatose reikalaujama nurodyti minimalų saugojimo laiką, nurodoma tik anksčiausia data. 2. Pagaminimo data nurodoma taip: pagaminta… (metai, mėnesiai, dienos) prieš nurodytą saugojimo terminą. Jei taikomas 5 straipsnio 5 dalies d punktas, po aukščiau minėto įrašo nurodoma, kurioje vietoje įrašytas saugojimo laikas. 5e straipsnis Asmuo, atsakingas už duomenų apie kombinuotąjį pašarą pateikimą etiketėje, gali pateikti daugiau informacijos, negu reikalaujama šioje Direktyvoje. Tačiau tokia informacija: - negali būti skirta nurodyti kitokias analizines sudedamąsias dalis arba jų kiekį, nei tų, kurių deklaracija yra numatyta 5 straipsnyje, - neturi klaidinti vartotojo, ypač nepriskirti pašarui tokio poveikio arba tokių savybių, kokių jis neturi, arba nebandyti įteigti, kad jis turi ypatingų savybių, kai iš tikrųjų tokių savybių turi visi panašūs pašarai, - neturi tvirtinti, kad pašaras apsaugos nuo ligos arba išgydys, - turi remtis objektyviais arba kiekybiškai įvertinamais kriterijais, kuriuos galima pagrįsti, - turi būti aiškiai atskirta nuo visų 5 straipsnyje nurodytų duomenų." 6. 6 straipsnis keičiamas taip: "6 straipsnis Valstybės narės nustato, kad parduodant kombinuotuosius pašarus taikomos priedo A dalyje pateiktos bendrosios nuostatos." 7. 7 ir 8 straipsniai panaikinami. 8. 10 straipsnis keičiamas šiais straipsniais: "10 straipsnis 13 straipsnyje nustatyta tvarka, atsižvelgiant į mokslo ir technikos pažangą: a) ne vėliau kaip iki 1991 m. sausio 22 d. nustatomos kategorijos, kurioms priskiriama po keletą ingredientų; b) sudaromas pagrindinių ingredientų, paprastai naudojamų ir parduodamų ruošti kombinuotiesiems pašarams, skirtiems visiems gyvūnams, išskyrus naminius, neišskirtinis sąrašas; sąraše pateikiamas kiekvieno produkto bendrinis pavadinimas ir aprašas; be to, tam tikrais atvejais gali būti nurodyti minimalūs sudėties reikalavimai, jeigu nustatoma, kad tokios priemonės reikalingos tam, kad būtų galima lengviau nustatyti ingredientus; c) sudaromas ingredientų, kuriuos dėl žmonių ir gyvūnų sveikatos draudžiama naudoti kombinuotuosiuose pašaruose, sąrašas; d) gali būti nustatyti kombinuotųjų pašarų energinės vertės apskaičiavimo metodai; e) tvirtinami priedo ir b bei c punktuose minėtų sąrašų pakeitimai. 10a straipsnis 1. Valstybės narės nustato, kad į 10 straipsnyje paminėtą sąrašą įtraukti ingredientai gali būti deklaruoti tik tame sąraše nurodytais pavadinimais ir su sąlyga, kad jie atitinka ten pat esančius aprašus bei minimalius sudėties reikalavimus. 2. Be to, neprieštaraudamos 10 straipsnio c punkte nurodytoms priemonėms, valstybės narės leidžia pardavinėti ingredientus, neįtrauktus į 10 straipsnio b punkte nurodytą sąrašą, jei jie yra nesugedę, autentiški bei tinkami prekybai ir yra deklaruoti kitais pavadinimais, ir kurie negali suklaidinti pirkėjo." 9. 11 straipsnis keičiamas taip: "11 straipsnis Valstybių narių tarpusavio prekybos tikslams 5 straipsnyje nurodyta informacija pateikiama bent viena iš paskirties valstybės nacionalinių arba joje oficialiai vartojamų kalbų." 10. 12 straipsnis keičiamas taip: "12 straipsnis Siekdamos užtikrinti, kad būtų laikomasi šios direktyvos reikalavimų, valstybės narės imasi visų reikiamų priemonių, kad gamybos arba pardavimo metu būtų atliktas oficialus produkto patikrinimas, bent jau imant mėginius." 11. Priedas keičiamas šios direktyvos priedu. 2 straipsnis Valstybės narės priima įstatymus ir kitus teisės aktus, kurie įsigalioję iki 1992 m. sausio 22 d., įgyvendiną šią direktyvą. Apie tai jos nedelsdamos praneša Komisijai. 3 straipsnis Ši direktyva skirta valstybėms narėms. Priimta Briuselyje, 1990 m. sausio 22 d. Tarybos vardu Pirmininkas M. O'Kennedy [1] OL C 178, 1988 7 7, p. 4 ir OL C 100, 1989 4 21, p. 10. [2] OL C 12, 1989 1 16, p. 382. [3] OL C 23, 1989 1 20, p. 10. [4] OL L 86, 1979 4 6, p. 30. [5] OL L 102, 1987 4 14, p. 54. [6] OL L 213, 1982 7 21, p. 27. -------------------------------------------------- PRIEDAS " PRIEDAS A DALIS Bendrosios nuostatos 1. Jei nenurodyta kitaip, nurodyti arba deklaruotini kiekiai siejami su kombinuotojo pašaro mase. 2. Pašarų drėgnis turi būti nurodomas tuo atveju, jei jis yra didesnis nei: - 7 % — pieno pakaitalų ir kitų kombinuotųjų pašarų, kuriuose yra daugiau kaip 40 % pieno produkto, - 5 % — mineralinių papildų, kuriuose nėra organinių medžiagų, - 10 % — mineralinių papildų, kuriuose yra organinių medžiagų, - 14 % — kitų kombinuotųjų pašarų. Jei kombinuotųjų pašarų drėgnis neviršija aukščiau nustatytų ribų, jis vis tiek gali būti deklaruojamas. 3. Druskos rūgštyje netirpstančių pelenų kiekis kombinuotuosiuose pašaruose, kurių didžiąją dalį sudaro šalutiniai ryžių produktai, neturi viršyti 3,3 % sausosios medžiagos, o kituose pašaruose šie pelenai turi sudaryti 2,2 % sausosios medžiagos. Tačiau minėtų pelenų gali būti daugiau kaip 2,2 % tokiuose pašaruose: - kombinuotuosiuose pašaruose, kuriuose yra aprobuotų mineralinių rišamųjų medžiagų, - kombinuotuosiuose mineraliniuose papilduose, - kombinuotuosiuose pašaruose, kuriuose yra daugiau kaip 50 % cukrinių runkelių drožlių arba masės, - kombinuotuosiuose pašaruose, kurie yra skirti ūkiuose auginamoms žuvims šerti ir kuriuose yra daugiau kaip 15 % žuvies miltų, su sąlyga, kad jų kiekis bus deklaruotas procentais nuo viso pašarinės medžiagos kiekio. Jei druskos rūgštyje netirpstančių pelenų kiekis kombinuotuosiuose pašaruose neviršija aukščiau nustatytų ribų, jis vis tiek gali būti deklaruojamas. 4. Geležies kiekis pieno pakaitaluose, skirtuose veršiukams, kurių gyvasis svoris yra 70 kilogramų arba mažiau, turi būti ne mažesnis kaip 30 miligramų vienam kilogramui visaverčio pašaro, kurio drėgnis 12 %. 5. Jei 12 straipsniu reglamentuojamo oficialaus patikrinimo metu nustatoma, kad kombinuotojo pašaro, išskyrus naminiams gyvūnėliams skirtą pašarą, sudėtis skiriasi nuo deklaruotosios, vadovaujantis 3 straipsniu leidžiami šie minimalūs nukrypimai: 5.1. Jei užregistruotas kiekis yra mažesnis už deklaruotą: 5.1.1. Nevalyti baltymai: - 2 vienetai deklaruotam 20 % arba didesniam kiekiui, - 10 % deklaruoto kiekio, mažesnio kaip 20 %, bet ne mažesnio kaip 10 %, - 1 vienetas deklaruotam mažesniam kaip 10 % kiekiui. 5.1.2. Visas cukraus kiekis: - 2 vienetai deklaruotam 20 % arba didesniam kiekiui, - 10 % deklaruoto kiekio, mažesnio kaip 20 %, bet ne mažesnio kaip 10 %, - 1 vienetas deklaruotam mažesniam kaip 10 % kiekiui. 5.1.3. Krakmolas ir visas cukrus kartu su krakmolu: - 2,5 vieneto deklaruotam 25 % arba didesniam kiekiui, - 10 % deklaruoto kiekio, mažesnio kaip 25 %, bet ne mažesnio kaip 10 %, - 1 vienetas deklaruotam mažesniam kaip 10 % kiekiui. 5.1.4. Nevalyti aliejai ir riebalai: - 1,5 vieneto deklaruotam 15 % arba didesniam kiekiui, - 10 % deklaruoto kiekio, mažesnio kaip 15 %, bet ne mažesnio kaip 8 %, - 0,8 vieneto deklaruotam mažesniam kaip 8 % kiekiui. 5.1.5. Natris, kalis ir magnis: - 1,5 vieneto deklaruotam 15 % arba didesniam kiekiui, - 10 % deklaruoto kiekio, mažesnio kaip 15 %, bet ne mažesnio kaip 7,5 %, - 0,75 vieneto deklaruotam mažesniam kaip 7,5 %, bet ne mažesniam kaip 5 % kiekiui, - 15 % deklaruoto kiekio, mažesnio kaip 5 %, bet ne mažesnio kaip 0,7 %, - 0,1 vieneto deklaruotam mažesniam kaip 0,7 % kiekiui. 5.1.6. Visas fosforas ir kalcis: - 1,2 vieneto deklaruotam 16 % arba didesniam kiekiui, - 7,5 % deklaruoto kiekio, mažesnio kaip 16 %, bet ne mažesnio kaip 12 %, - 0,9 vieneto deklaruotam mažesniam kaip 12 %, bet ne mažesniam kaip 6 % kiekiui, - 15 % deklaruoto kiekio, mažesnio kaip 6 %, bet ne mažesnio kaip 1 %, - 0,15 vieneto deklaruotam mažesniam kaip 1 % kiekiui. 5.1.7. Metioninas, lizinas ir treoninas: - 15 % deklaruoto kiekio. 5.1.8. Cistinas ir triptofanas: - 20 % deklaruoto kiekio. 5.2. Kai užregistruotas kiekis yra didesnis už deklaruotąjį 5.2.1. Drėgnis: - 1 vienetas deklaruotam 10 % arba didesniam kiekiui, - 10 % deklaruoto kiekio, mažesnio kaip 10 %, bet ne mažesnio kaip 5 %, - 0,5 vieneto deklaruotam mažesniam kaip 5 % kiekiui. 5.2.2. Žali pelenai: - 1 vienetas deklaruotam 10 % arba didesniam kiekiui, - 10 % deklaruoto kiekio, mažesnio kaip 10 %, bet ne mažesnio kaip 5 %, - 0,5 vieneto deklaruotam mažesniam kaip 5 % kiekiui. 5.2.3. Žalia ląsteliena: - 1,8 vieneto deklaruotam 12 % arba didesniam kiekiui, - 15 % deklaruoto kiekio, mažesnio kaip 12 %, bet ne mažesnio kaip 6 %, - 0,9 vieneto deklaruotam mažesniam kaip 6 % kiekiui. 5.2.4. Druskos rūgštyje netirpstantys pelenai: - 1 vienetas deklaruotam 10 % arba didesniam kiekiui, - 10 % deklaruoto kiekio, mažesnio kaip 10 %, bet ne mažesnio kaip 4 %, - 0,4 vieneto deklaruotam mažesniam kaip 4 % kiekiui. 5.3. Kai nukrypstama į kitą pusę nei atitinkamai nurodyta 5.1 ir 5.2 punktuose 5.3.1. - 5.1 punkte nurodytos leistinų nukrypimų normos nevalytiems baltymams, nevalytiems aliejams ir riebalams, visam cukraus kiekiui, krakmolui dvigubinamos. - 5.1 ir 5.2 punktuose nurodytos leistinų nukrypimų normos visam fosforo kiekiui, kalciui, kaliui, magniui, natriui, žaliems pelenams, žaliai ląstelienai trigubinamos. 6. Jei 12 straipsniu reglamentuojamo oficialaus patikrinimo metu nustatoma, kad naminiams gyvūnėliams skirto kombinuotojo pašaro sudėtis skiriasi nuo deklaruotosios, vadovaujantis 3 straipsniu leidžiami šie minimalūs nukrypimai: 6.1. Kai užregistruotas kiekis yra mažesnis už deklaruotą: 6.1.1. Nevalyti baltymai: - 3,2 vieneto deklaruotam 20 % arba didesniam kiekiui, - 16 % deklaruoto kiekio, mažesnio kaip 20 %, bet ne mažesnio kaip 12,5 %, - 2 vienetai deklaruotam mažesniam kaip 12,5 % kiekiui. 6.1.2. Nevalyti aliejai ir riebalai: - 2,5 vieneto deklaruotam kiekiui. 6.2. Kai užregistruotas kiekis yra didesnis už deklaruotąjį: 6.2.1. Drėgnis - 3 vienetai deklaruotam 40 % arba didesniam kiekiui, - 7,5 % deklaruoto kiekio, mažesnio kaip 40 %, bet ne mažesnio kaip 20 %, - 1,5 vieneto deklaruotam mažesniam kaip 20 % kiekiui. 6.2.2. Žali pelenai: - 1,5 vieneto deklaruotam kiekiui. 6.2.3. Žalia ląsteliena: - 1 vienetas deklaruotam kiekiui. 6.3. Kai nukrypstama į kitą pusę nei atitinkamai nurodyta 6.1 ir 6.2 punktuose: 6.3.1. Nevalyti baltymai: - 6.1.1 punkte leistinas nukrypimas dauginamas iš dviejų. 6.3.2. Nevalyti aliejai ir riebalai: - taikoma 6.1.2 punkte nurodyta šios medžiagos leistino nukrypimo norma. 6.3.3. Žali pelenai, žalia ląsteliena: - 6.2.2 ir 6.2.3 punktuose nurodyta šių medžiagų leistino nukrypimo norma dauginama iš trijų. B DALIS Analizinių sudedamųjų dalių deklaravimas Pašarai | Analizinės sudedamosios dalys ir jų kiekiai | Gyvūno rūšis arba kategorija | (1) | (2) | Privalomasis deklaravimas pagal 5 straipsnio 1 dalies f punktą | Neprivalomas deklaravimas pagal 5 straipsnio 3 dalies k punktą | (3) | (4) | Visaverčiai pašarai | —Nevalyti baltymai | Gyvūnai, išskyrus naminius, bet ne šunis ir kates | Naminiai gyvūnėliai, išskyrus šunis ir kates | | —Nevalyti aliejai ir riebalai | | —Žalia ląsteliena | | —Žali pelenai | | —Lizinas | Kiaulės | Visi gyvūnai, išskyrus kiaules | | —Metioninas | Naminiai paukščiai | Visi gyvūnai, išskyrus naminius paukščius | | —Cistinas | … | Visi yvūnai | | —Treonimas | … | | —Triptofanas | … | | Energetinė vertė | … | Naminiai paukščiai (skaičiuojama taikant EEB metodus) | | … | Kiaulės ir atrajojantieji (skaičiuojama taikant oficialius šalies metodus) | | —Krakmolas | … | Visi gyvūnai | | —Visas cukrus (išreikštas sacharoze) | … | | —Visas cukrus ir krakmolas | … | | —Kalcis | … | | —Natris | … | | —Fosforas | … | | —Magnis | … | | —Kalis | … | Pašarų papildai (mineraliniai) | —Nevalyti baltymai | … | Visi gyvūnai | | —Žalia ląsteliena | … | | —Žali pelenai | … | | —Nevalyti aliejai ir riebalai | | —Lizinas | … | | —Metioninas | … | | —Cistinas | … | | —Treoninas | … | | —Triptofanas | … | | —Kalcis | Visi gyvūnai | | —Fosforas | | —Natris | | —Magnis | Atrajojantieji | Visi gyvūnai, išskyrus atrajojančiuosius | | —Kalis | … | Visi gyvūnai | Pašarų papildai (melasos) | —Nevalyti baltymai | Visi gyvūnai | | —Žalia ląsteliena | | —Visas cukrus (išreikštas sacharoze) | | —Žali pelenai | | —Nevalyti aliejai ir riebalai | | —Kalcis | … | Visi gyvūnai | | —Fosforas | … | | —Natris | … | | —Kalis | … | | —Magnis ≥ 0,5 % | Atrajojantieji | Visi gyvūnai, išskyrus atrajojančiuosius | | < 0,5 % | … | Visi gyvūnai | Kiti pašarų papildai | —Nevalyti baltymai | Visi gyvūnai, išskyrus naminius, bet ne šunis ir kates | Naminiai gyvūnėliai, išskyrus šunis ir kates | | —Nevalyti aliejai ir riebalai | | —Žalia ląsteliena | | —Žali pelenai | | — Kalcis ≥ 5 % | Visi gyvūnai, išskyrus naminius | Naminiai gyvūnėliai | | < 5 % | … | Visi gyvūnai | | —Fosforas ≥ 2 % | Visi gyvūnai, išskyrus naminius | Naminiai gyvūnėliai | | < 2 % | … | | —Magnis ≥ 0,5 % | Atrajojantieji | Visi gyvūnai, išskyrus atrajojančiuosius | | < 0,5 % | … | Visi gyvūnai | | —Natris | … | | —Kalis | … | | —Energetinė vertė | … | Naminiai paukščiai (deklaruojama taikant EEB metodus) | | … | Kiaulės ir atrajojantieji (deklaruojama taikant oficialius šalies metodus) | | —Lizinas | Kiaulės | Visi gyvūnai, išskyrus kiaules | | —Metioninas | Naminiai paukščiai | Visi gyvūnai, išskyrus naminius paukščius | | —Cistinas | … | Visi gyvūnai | | —Treoninas | … | | —Triptofanas | … | | —Krakmolas | … | | —Visas cukrus (išreikštas sacharoze) | … | | —Visas cukrus ir krakmolas | … | " --------------------------------------------------